ועדת החינוך, התרבות והספורט, כנסת 18, פרוטוקול מספר 393, 2011-03-15 11:00

אלכס מילר: בוקר טוב, אנחנו ממשיכים בסדר היום, הנושא שאנחנו דנים עכשיו בישיבה הזו – תקציב המשחקים הפראולימפיים.

אלכס מילר: קיימנו ישיבה על ההכנות האולימפיות, לונדון 2012, אני הבטחתי ואני מקיים, שאנחנו נעשה ישיבה נפרדת על הנושא של המשחקים הפראולימפיים וגם עשינו ישיבה נפרדת על הנושא של המשחקים שהם בתחום הלא אולימפי.

אלכס מילר: אני לא חושב שצריך לאחד את הדברים האלו, כל דבר ודבר בנפרד, הצרכים של כל אחד ואחד הם צרכים ייחודיים וצריך להתייחס לנושאים האלה בצורה ייחודית ולא להכליל ולא להביא אחד על חשבון השני.

אלכס מילר: אז אנחנו נפתח בישיבה ואני מציע שקודם כל אנחנו נקבל סקירה מהנציגים של הפראולימפיים.

אלכס מילר: רבותיי, מי רוצה לפתוח?

אלכס מילר: אני מבקש גם התייחסות באופן כללי, מה קורה היום, גם מבחינת התקציב, מה אתם מקבלים, מה הצפי שלכם לעתיד, מבחינת הספורטאים ומה הצרכים, כמובן, כשאנחנו מסתכלים על מערכת כללית ולא חיים באיזה שהוא חלום ורוד, אלא צריך להיות מציאותיים.

אלכס מילר: תפתח ואנחנו, לאחר שתיתן סקירה, אנחנו נעבור לוועד האולימפי, למשרד הספורט, וכל מי שרוצה להתייחס אחרי הגורמים הרלוונטיים לדיון, פשוט תעבירו לי פתק עם שם, שם משפחה ותפקיד, שאני אדע מי מבקש זכות דיבור.

אלכס מילר: בבקשה, אדוני.

רון בולוטין: אני מנכ"ל ההתאחדות הישראלית לספורט נכים והוועד הפראולימפי.

רון בולוטין: אני בכמה משפטים אציג את ההכנות של הסגל למשחקים הפראולימפיים שאמורים להיפתח שבוע אחרי המשחקים האולימפיים ב- 29 באוגוסט 2012.

רון בולוטין: אותם מתקנים, תחת אותה ועדה מארגנת.

רון בולוטין: יש ועדה מארגנת אחת משותפת לשני המשחקים, בראשותה אומר סר סבסטיאן קוה.

רון בולוטין: אנחנו כאמור כבר שנה וחצי מתכוננים לקראת המשחקים עם סגל שמונה למעלה מ- 50 ספורטאים בכעשרה ענפי ספורט.

רון בולוטין: שנת 2011 היא שנה קריטית בהשגת הקריטריונים והכרטיסים ללונדון 2012, כפי שזה קורה כבר במשחקים האולימפיים.

רון בולוטין: הגוף המקצועי שמלווה את ההכנות, הן מבחינה מקצועית, מבחינת המעטפת הרפואית, ומבחינת קביעת הקריטריונים של הסגלים, זאת היחידה לספורט הישגי, אותו גוף שמתווה את הקריטריונים ונותן את המעטפת המקצועית של הספורט האולימפי.

רון בולוטין: הספורטאים שלנו מתכוננים כרגע בתחרויות בינלאומיות השנה, בעיקר אליפויות עולם מאירופה, תחרויות הכנה, מחנות אימונים, כולל צוות מלווה של המעטפת.

רון בולוטין: חשוב להזכיר, שההכנה של ספורטאי פראולימפי מבחינה מקצועית זהה להכנת ספורטאי אולימפי.

רון בולוטין: ספורט הנכים הוא הספורט הפראולימפי היום ברמה העולמית, הוא ספורט הישגי מקצועני לכל דבר.

רון בולוטין: מדינות בעולם משוות את התנאים, משקיעות משאבים גדולים מאוד בספורט הפראולימפי, יש דוגמאות של אנגליה, של בריטניה, של אוסטרליה, של קנדה, של הולנד, מדינות שהן מובילות בספורט הפראולימפי בעולם, שמשוות את התנאים, משקיעות משאבים רבים מאוד בספורט הפראולימפי.

רון בולוטין: זה לא סוד שהספורטאים הפראולימפיים מביאים הישגים למדינת ישראל.

רון בולוטין: במשחקים הפראולימפיים בבייג'ין שש מדליות לספורטאים הפראולימפיים, אתונה – 13 מדליות, ואני חושב שבהחלט אנחנו מביאים כבוד, מייצגים את המדינה בכבוד, ההמנון הוא אותו המנון, הדגל הוא אותו דגל, והמדליה – אותה מדליה.

רון בולוטין: אנחנו כרגע נמצאים בנתיב קריטי מבחינת ההכנות.

רון בולוטין: דרך אגב, אחד מהאירועים המרכזיים בדרך ללונדון 2012, זה אליפות אירופה בכדורסל כיסאות גלגלים, שלראשונה ישראל זכתה בכבוד לארח אליפות אירופה בכדורסל כיסאות גלגלים גברים ונשים שתתקיים בספטמבר השנה בצפון הארץ.

רון בולוטין: 20 מדינות, 20 נבחרות, גברים ונשים, שזה הכרטיס ללונדון 2012.

רון בולוטין: המדינות שינצחו בתחרות האלה באליפות אירופה, ישיגו את הקריטריון ללונדון 2012 והכדורסל בכיסאות גלגלים הוא בהחלט הענף המרכזי במשחקים הפראולימפיים.

רון בולוטין: גם ההכנות שלנו, דרך אגב, יש לנו שיתוף פעולה טוב עם הוועד האולימפי, נמצא פה זיגי.

רון בולוטין: יש לנו שיתוף פעולה.

רון בולוטין: ההכנות הן, יש הרבה מאוד מרכיבים.

רון בולוטין: מבחינת ההשתתפות של שתי המשלחות שהם משותפים, מבחינת ההתארגנות, גם של הוועדה המארגנת כלפי שתי המשלחות האלה.

רון בולוטין: אנחנו פה, זה לא סוד, אילנה עושה תקציבי, אנחנו בבעיה תקציבית ואני אבקש מיושב-ראש הוועד הפראולימפי, מדני בן אבו, להתייחס לצד התקציבי.

אלכס מילר: כן, דני, בבקשה.

דני בן אבו: אני אעשה את זה קצר.

דני בן אבו: אני עד שבשבע בבוקר התחלת את העבודה היום בוועדות.

דני בן אבו: אז כדי לא להלאות.

אלכס מילר: היית שם אתי.

דני בן אבו: אני רוצה להפנות אותך לחוברת שביקשתי שיעבירו אליך, לעמ' 17, שהיא בעצם המשך לדיון שהתקיים בחודש מאי 2010.

דני בן אבו: ועדת החינוך התכנסה בראשותו של זבולון אורלב והיום אני רק רוצה להודות על כך שאתה מכנס את הוועדה הזו לטובת ספורט הנכים והספורט הפראולימפי.

דני בן אבו: עמ' 17 מדבר בצורה פשוטה מאוד – שליחת הסגלים לאולימפיאדה, דורשת כסף.

דני בן אבו: יש אפליה ואי-שוויון.

דני בן אבו: המדינה הודיעה בבג"צ שהיא מתקצבת באופן זהה את ספורט הנכים לספורט הרגיל.

דני בן אבו: באנו למועצת ההימורים ואמרנו – תעשו אותו דבר.

דני בן אבו: ישב דודו מלכא, שהוא מבחינתי האורים והתומים בנושא תבחינים, קריטריונים, אמר – אין סיבה שלא.

דני בן אבו: אמרו מועצת ההימורים – תנו לנו חמישה חודשים.

דני בן אבו: זבולון אורלב אמר – קחו שלושה חודשים.

דני בן אבו: נתנו חמישה חודשים, הצגנו את כל העמדה שלנו והסברנו בדיוק איפה הם טועים בתקצוב של הספורט הפראולימפי ביחס לאולימפי.

דני בן אבו: אז היה שמונה מיליון מול 860,000 שקל, לפני שנתיים לפני כן היה אפס מול שמונה מיליון שקל, והבאנו את החוברת הזאת ואמרנו – רבותיי, אתם טועים במספרים כאלה ואחרים.

דני בן אבו: ועדת קמא, בראשות השופט קמא, אמרה – אנחנו ניתן החלטות אופרטיביות.

דני בן אבו: אחרי זה המלצות אופרטיביות.

דני בן אבו: עד היום, חמישה חודשים אחרי המועד שנקבע, לא הגיעו שום נתונים לכאן.

דני בן אבו: שאלתי את דודו – האם קיבלת מספרים לגבי מה הם ממליצים?

דני בן אבו: לא ידוע.

דני בן אבו: אנחנו לא צריכים את הכנסת, אם נעשה איזה שהוא היגיון.

דני בן אבו: אם רשות מבצעת נוהגת בצדק, לא צריך לחוקק חוקים.

דני בן אבו: אבל אם אין לנו ברירה, פונים למשכן הכנסת ואם אין ברירה, נבקש ממך, אדוני, שאתה תביא את הצעת החוק.

דני בן אבו: נכון להיום, נודע לי שהם הולכים להעביר כנראה המלצה למיליון שקל.

דני בן אבו: זאת הסיבה שהגעתי בשמונה בבוקר ואמרתי לך – נפקד מקומנו במועצת ההימורים.

דני בן אבו: ברגע שאנחנו, נפקד מקומנו שם, אין מי שיבטא את הצרכים איפה דרור, מדליסט אולימפי מאתונה, טייס F16 ששמר על השמיים במדינה, שהביא כבוד על הים במדליות אולימפיות, מה הוא עוד צריך לעשות?

דני בן אבו: מה הוא צריך לתרום עוד?

דני בן אבו: אז אנחנו באים ואומרים, את המספרים עד עכשיו אנחנו לא יודעים, ואם יש להם איזה שהוא נימוק למספרים שהם נותנים, אל תתנו לנו, תתנו למדינה לבחון אותם ולהגיד מאיפה הם באים.

דני בן אבו: נכון לעכשיו, אני מודיע לך, אדוני היושב-ראש, יש לי חשש בליבי, שאנחנו לא נראה את ספורט הנכים בכלל על דוכן המדליות, בכלל, באולימפיאדות, כיוון שאנחנו לאט לאט מתחילים.

דני בן אבו: זה הופך להיות מקצועני יותר וקשה מאוד יותר.

דני בן אבו: אני מצפה שעכשיו יינתנו המספרים המדויקים של מה שהביאה ועדת קמא, מה שהמליצה.

דני בן אבו: אנחנו עוד פעם חוזרים למועצת ההימורים, שם בעצם אנחנו עדיין סמוכים על שולחנם.

דני בן אבו: אם אתה יודע על המספרים, אני אשמח מאוד.

דני בן אבו: אנחנו מבקשים שנכון לעכשיו ייעשה משהו, כי אנחנו נמצאים לפני פירוק של ספורט הנכים.

דני בן אבו: לפני שכינסנו את כל ספורט הנכים תחת מטרייה, היו עשרה איגודים, משגעים כולם את המדינה.

דני בן אבו: היום יש מטרייה אחת.

דני בן אבו: והסיפור הוא לא גדול.

דני בן אבו: תקציב מועצת ההימורים – מיליון.

דני בן אבו: דרך אגב, לא רוצה שקל אחד לספורט הנכים על חשבון הספורט האולימפי.

דני בן אבו: שיגדילו את האשכול.

דני בן אבו: מתוך המיליון וחצי, זה עוד ארבעה, חמישה, שישה מיליון.

דני בן אבו: אז זה, בגדול, הסיפור.

דני בן אבו: עמ' 17 מכוון בדיוק למטרה.

דני בן אבו: תודה רבה לחבר הכנסת ישראל חסון, שמלווה אותנו שנים בנושא הזה.

אלכס מילר: תודה.

אלכס מילר: כן, חבר הכנסת ישראל חסון שנכנס כרגע לדיון בוועדה, שביקש ממני לקיים גם את הדיון הזה.

אלכס מילר: אתה רוצה עכשיו להתייחס או לשמוע דברים?

ישראל חסון: לשמוע.

אלכס מילר: מנכ"ל הוועד האולימפי, בבקשה.

אפריים זינגר: תודה רבה, בוקר טוב.

אפריים זינגר: מבחינת גילוי נאות, אני מנכ"ל הוועד האולימפי, אבל חבר בארגון נכי צה"ל.

אפריים זינגר: אז כך שחובת הגילוי הנאות, אני חייב לומר את זה.

אפריים זינגר: ובכובע שאני נמצא כאן עכשיו.

אפריים זינגר: התנועה האולימפית, כתנועה אולימפית, והוועד האולימפי בישראל כחלק מהתנועה, אנחנו תומכים בקידום וטיפוח ספורט הנכים.

אפריים זינגר: מאותו שלב שהתנועה האולימפית קיבלה החלטה להצמיד את משחקי הנכים למשחקים האולימפיים, חלה הנסיקה בחשיפה, בחשיבות של ספורט הנכים ואנחנו תומכים בכך.

אפריים זינגר: אנחנו גם תומכים בהגדלת ההקצבה לספורט הנכים, כי לדעתנו, בשל חשיבות הגוף, ספורט הנכים צריך לקבל את אותו סכום שיענה על הצרכים של הספורטאים הנכים של ההכנות של הספורטאים הנכים.

אפריים זינגר: להגיד, להשוות כן או לא, אני לא יודע, כי לכל גוף יש את הצרכים הספציפיים.

אפריים זינגר: יכול להיות שלספורטאים הנכים צריך סכום יותר גדול, אם יש צרכים מיוחדים, יכול להיות שלא.

אפריים זינגר: צריך להעמיד את הסכומים הנדרשים כדי להגיע להכנות אופטימאליות.

אפריים זינגר: להכנות אופטימאליות, גם במשחקים האולימפיים וגם במשחקים הפראולימפיים.

אפריים זינגר: נתת דוגמה את בריטניה ואת אוסטרליה, שהתנאים שווים.

אפריים זינגר: כאשר מדברים על שוויון תנאים, השאלה מתוך מה.

אפריים זינגר: תקציב הספורט בשתי המדינות האלה, הלוואי שאנחנו נגיע יום אחד ל- 5% ממנו.

אפריים זינגר: זה שתי מדינות שמכירות בערך הספורט, בחשיבות הספורט, בחשיבות החברתית ומעמידות את המשאבים הראויים.

אפריים זינגר: ולכן, יש את אותן אפשרויות לכולם.

אפריים זינגר: לצערי, הרשויות במדינה מכניסות את ספורט הנכים ושלא הנכים, לתוך סד שהוא בלתי אפשרי.

אפריים זינגר: אם אני אשתמש באילוסטרציה, אנחנו מסתובבים בחוץ בקור, בחושך, גם האולימפיים וגם הפראולימפיים ומדי פעם זורקים לנו עצם, כדי שנתנפל על העצם ונכשכש ולפעמים מנסים לזרוק את העצם בין שנינו, כדי שאולי גם נריב קצת.

אפריים זינגר: אבל רבותיי, אנחנו לא נריב, כי אני חושב שהגיע הזמן להפסיק עם השיטה הזאת של לזרוק מדי פעם עצמות.

אפריים זינגר: מדינת ישראל שאחת לארבע שנים, אני לא אגזים אם אומר, עוצרת את נשימתה וכן כשהיא רואה את גל פרידמן זוכה במדליית זהב האולימפית הראשונה, אז אם הוא לא טוב בימים אלה, אבל זורק גלי הדף לכל החברה בישראל ולכל העם היהודי, מבחינת ההשפעה ולאחר מכן, כשספורטאים במשחקים הפראולימפיים זוכים במדליות, לייבוביץ' ואחרים.

ישראל חסון: מצטער, אבל הקטע המרגש בכלל לא היה כשגל זכה, אלא כשלימור רצה לפודיום.

אלכס מילר: ישראל, הדברים שמרגשים אותנו אינם הדברים שמרגשים אחרים.

אלכס מילר: כל אחד מתרגש ממשהו אחר.

אפריים זינגר: מאחר ואני נכחתי באירוע שם פיסית, התרגשתי מהדגל, ההמנון ועלה הזית.

אפריים זינגר: על ראשו של גל פרידמן.

אפריים זינגר: אז החשיבות, כולם מתרגשים.

אפריים זינגר: אבל מתייחסים בכל פעם לאירוע הזה, כאילו הוא בא בהפתעה.

אפריים זינגר: אנחנו יודעים בדיוק מתי מתחילים המשחקים האולימפיים בלונדון, 500 יום פחות יום, כי אתמול השגריר הבריטי היה אצלנו, שלושה שבועות מתוך המשחקים האולימפיים נפתחים המשחקים הפראולימפיים ואני מקווה שלא יתפשו אותנו בהפתעה.

אפריים זינגר: עכשיו באים ואומרים – OK, אבל מאיפה ניקח את זה?

אפריים זינגר: אז כדי לעשות קצת פרופורציה, היתה ועדת קמא.

אפריים זינגר: ועדת קמא שדנה בהקצבה לארגונים הרב ענפיים, את המאכלת הורידה כבר על הוועד האולימפי בישראל.

אפריים זינגר: לפני שנתיים המאכלת ירדה.

אפריים זינגר: אני מקווה שבלונדון אנחנו נעמוד ביעדים שלנו וחלילה ולא, אני מקווה שלא יהיו אנשים שיצקצקו בשפתיים ויגידו – איך לא.

אפריים זינגר: איך לא?

אפריים זינגר: שיעשו את ההשוואה לקראת בייג'ין ולקראת לונדון, מבחינת ההקצבות של מועצת ההימורים, לוועד האולימפי.

אפריים זינגר: המאכלת ירדה.

אפריים זינגר: אבל אנחנו הולכים בשני מהלכים.

אפריים זינגר: מהלך אחד, הוא חוק ההכנות האולימפיות והפראולימפיות.

אפריים זינגר: כאשר ישבנו פה בחודש שעבר, דיברנו על הצעת החוק הזו שהיא עוטפת את האולימפי והפראולימפי ביחד, שההיגיון שבה אומר – זה לא מכת מדינה, זה לא הפתעה.

אפריים זינגר: אנחנו יודעים בדיוק מה קורה.

אפריים זינגר: בואו נתקצב את זה ברמת תקציב מדינה.

אפריים זינגר: שהוועד הפראולימפי והוועד האולימפי לא יצטרכו לכתת רגליים כל פעם מחדש ובואו נעשה את זה.

אפריים זינגר: נעמיד סכום כסף קבוע כל שנה לטובת שני הוועדים, הם יכינו תוכניות מקצועיות בשקיפות מלאה והם יהיו אלה שיתקצבו, יפעילו את המערכת, כי הם הגופים המקצועיים.

אפריים זינגר: עד היום זה נתקע שוב, כבוד היושב-ראש כנראה יודע למה, כי רשויות המדינה, לא בטוח שמאושרות מזה.

אפריים זינגר: מועצת ההימורים החליטו על סכום מסוים, שזה הסל לוועדת קמא.

אפריים זינגר: מי אמר שזה הסכום?

אפריים זינגר: מתוך מיליארד וחצי שקלים הכנסות של מועצת ההימורים, לא אלמן ישראל.

אפריים זינגר: רק בתקציב האחרון, ותקן אותי אם אני טועה, חל גידול מאוד מרשים בתקציב החסויות של המועצה.

אפריים זינגר: תקציב חסויות שלא הוועד הפראולימפי והענפים שלו לא נהנים ולא הוועד האולימפי והענפים שלו נהנים.

אפריים זינגר: גידול החסויות.

אפריים זינגר: אתה יודע מה?

אפריים זינגר: תנו לנו מסעיף החסויות, אנחנו גם מוכנים.

קריאה: אתה טועה, אבל.

אפריים זינגר: אז אם אני טועה, תתקן אותי.

אפריים זינגר: יש גידול מאוד משמעותי בקרן המתקנים.

אפריים זינגר: שמונה מאות מיליוני שקלים.

אפריים זינגר: על מה אנחנו מדברים, על כבשת הרש?

אפריים זינגר: אז הפנייה שלנו, שוב, כדי לסגור את המעגל.

אפריים זינגר: אנחנו בהחלט תומכים בהענקת כל המשאבים לצרכים של הספורטאים הפראולימפיים.

אפריים זינגר: אני קורא ליושב-ראש הוועדה פעם אחת ולתמיד לפרוץ את אותו קשר גורדי שמשאיר אותנו ליד אותה צלוחית קטנה שזורקים לנו שאריות של עצמות.

אלכס מילר: תודה.

אלכס מילר: משרד הספורט נמצא כאן?

אלכס מילר: בבקשה.

דודו מלכא: אני סגן ראש מינהל הספורט.

דודו מלכא: אנחנו מתדיינים עם הספורט נכים כבר מספר שנים.

דודו מלכא: אני חושב שבשנה האחרונה יש שוויון או שוויוניות מלאה בין ספורט הנכים לבין ספורט הלא נכים, הספורט האולימפי הרגיל וזה בא לידי ביטוי בכמה מישורים.

דודו מלכא: כל הנושא של ההכנות האולימפיות, כפי שרון אמר, נעשים על-ידי היחידה לספורט הישגי, שזה אותה יחידה של הספורט האולימפי ושהרפרנטית, שמה יעל הנדל, שהיא אחראית לכך והיא כפופה למנהל היחידה לספורט הישגי, גילי לוסטיג, ועל-פי התוכניות שלהם, אנחנו לא מקמצנים באגורה אחת, או באיזה שהוא סעיף אחד שהם מבקשים, אלא אך ורק מה שעובר את המסלול המקצועי, מגיע אלינו ובהתאם לכך, שמים את כולם בכפיפה אחת ומחלקים את התקציב בהתאם ליכולות שלנו, אבל בשוויוניות מלאה.

אלכס מילר: זה תקציב של משרד הספורט או של מועצת ההימורים?

דודו מלכא: כל מה שאני מדבר כרגע, זה אך ורק מינהל הספורט.

אלכס מילר: זאת אומרת, אתה לא קשור לטענות שקשורות למועצת ההימורים.

דודו מלכא: תכף נגיע לזה.

ישראל חסון: מה זאת אומרת?

ישראל חסון: סליחה, אני חייב להבין.

אלכס מילר: תכף הוא יגיע.

אלכס מילר: אני מציע שיסיים ואחר-כך תשאל את כל השאלות, כי יכול להיות שהוא יענה לך.

דודו מלכא: מישור נוסף, שלטעמי הוא הבעיה, אבל בוא נתחיל במינהל הספורט שהוא לא הבעיה.

דודו מלכא: ישנו תקציב שאנחנו מקצים למלגות וגם פה אנחנו נותנים בשוויוניות מלאה בין הספורט האולימפי הרגיל לבין הספורט הפראולימפי.

אלכס מילר: אתה יכול לתת לנו מעט נתונים?

דודו מלכא: בבקשה.

דודו מלכא: במלגות מוקצות כמיליון שקל, מחציתן מגיעות לספורט הפראולימפי, ומחציתן לספורט האולימפי.

קריאה: המכנה המשותף שעד היום לא הגיע אפילו שקל אחד.

קריאה: זו שוויוניות מלאה.

דודו מלכא: אני מדבר על מהלך של מספר שנים ובקשיים כאלו ואחרים, שלעתים לקח זמן להכין מבחני תמיכה, אז זה התעכב.

דודו מלכא: אבל בסופו של דבר, זה הגיע.

דודו מלכא: וכאן היא הבעיה, כיוון שהקרן שמטפלת בספורטאים האולימפיים ניזונה מתקציב שתכף החשב או הסמנכ"ל כספים של הטוטו בוודאי יסביר את זה, היא זולה ברובה מהמועצה להסדר הימורים, שזה סדר גודל של כשני מיליון שקל, כך שאנחנו משלימים עוד חצי מיליון שקל ויש מקורות נוספים שהוועד האולימפי גם הוסיף.

דודו מלכא: וכעת אתייחס לפראולימפי.

דודו מלכא: היו"ר אלכס מילר: חכה רגע, בוא קודם כל נסיים אתכם, עזוב את הטוטו, לטוטו עוד נגיע.

דודו מלכא: אתה נותן מיליון שקל מלגות, 500 ו- 500, כן?

דודו מלכא: הכסף הזה, זה שנתי?

דודו מלכא: שנתי.

אלכס מילר: מתי הכסף הזה מגיע לספורטאים?

אלכס מילר: יש מנגנון של זמן?

אלכס מילר: קריטריונים?

אלכס מילר: תמיכות?

דודו מלכא: כן, כמובן.

דודו מלכא: יש קריטריונים.

דודו מלכא: אנחנו מקבלים את הנתונים מהיחידות.

אלכס מילר: עד מתי הם צריכים למסור לכם את הנתונים?

דודו מלכא: בדרך-כלל אנחנו בתחילת השנה מבקשים את זה.

דודו מלכא: אני אומר שהיו קשיים בשנים האחרונות, אני מניח שהשנה יהיו פחות קשיים וזה יהיה במהלך החודש הקרוב.

דודו מלכא: זה לא יתעכב.

ישראל חסון: בשנה שעברה הועבר מיליון שקל?

דודו מלכא: ודאי, הועבר.

אלכס מילר: זה אנחנו מדברים על מיליון שקל מלגות.

אלכס מילר: עכשיו אמרת עוד איזה תקציב אתה נותן?

דודו מלכא: תקציב ההכנות האולימפיות, כבר אושר להם, המסגרת אושרה.

דודו מלכא: רק לאחרונה נחתם ההסכם, אנחנו עושים הסכם.

אלכס מילר: כמה כסף?

דודו מלכא: למעלה משני מיליון שקל.

אלכס מילר: כמה הם מקבלים וכמה הם מקבלים?

דודו מלכא: כפי שהסברתי, זה גם נדון בבג"צ.

דודו מלכא: אנחנו לא מגבילים את הפראולימפי לעומת האולימפי.

דודו מלכא: התוכניות מגיעות אלינו ואנחנו מתייחסים לתוכניות.

דודו מלכא: תיאורטית.

אלכס מילר: זאת אומרת, התקציב פתוח?

דודו מלכא: נכון.

דודו מלכא: אם התוכניות שלהם היו שוות מבחינת המספר של ימי האימונים והתחרויות, הם היו מקבלים אותו דבר.

אלכס מילר: מי מחליט, ספורט הישגי?

דודו מלכא: כן, היחידה לספורט הישגי וספורט הישגי, יחד עם הוועדה המקצועית.

אלכס מילר: זאת אומרת משרד הספורט היום נותן שלושה מיליון שקל לטובת האולימפי והלא אולימפי?

דודו מלכא: לא.

דודו מלכא: אתה שאלת אותי לגבי הפראולימפי זה שני מיליון.

דודו מלכא: יש עוד כשישה מיליון שקל, שבסופו.

אלכס מילר: זה ההכנות.

דודו מלכא: רגע, שנייה אחת.

דודו מלכא: כל ההכנות, כולל התקציב מהמשרד, זה למעלה מ- 13 מיליון שקל.

דודו מלכא: ה- 13 מיליון שקל האלה מתחלקים לכמה נושאים, והפראולימפי והאולימפי – חד הם.

דודו מלכא: אין אבחנה מבחינת התוכניות של זה או זה.

אלכס מילר: אני כרגע הבנתי איך אתה מחלק שלושה מיליון שקל.

אלכס מילר: שלושה מיליון שקל, אמרת, אתה מחלק ככה – מיליון שקל מלגות, 500 – 500, שני מיליון שקל תקציב פתוח, לנושא של התוכניות, מתוך 13 נשאר לי עשר.

אלכס מילר: איך עשר מתחלק?

דודו מלכא: אז בוא, עכשיו נתחיל את החלוקה, אם אתה רוצה את כל ה- 13, נסדר אותם.

אלכס מילר: יפה.

דודו מלכא: ה- 13 מיליון, יש כשלושה מיליון, הולך למתקני ספורט, שני מתקנים מוכרים של הספורט הפראולימפי, זה בית הלוחם בתל-אביב ואיל"ן בקריית חיים.

דודו מלכא: מתוך השלושה מיליון, לפי התוכנית שהם מגישים לנו, יש מבחני תמיכה, שני המתקנים יחד, מתוך השלושה מיליון, נדמה לי ש- 600,000 שקל.

דודו מלכא: אבל אני שוב אומר, אם התוכנית תהיה רבה יותר, העוגה תתחלק אחרת.

דודו מלכא: אנחנו לא עושים אפליה בין הגופים האלה.

דודו מלכא: זה שלושה מיליון.

דודו מלכא: מיליון שקל, כפי שאמרתי, למלגות.

דודו מלכא: זה ארבעה מיליון.

דודו מלכא: מאמנים ובוא נקרא לזה מאמנים, זה שכר שאנחנו משתתפים בתמיכות במאמנים, זה שני מיליון שקל.

דודו מלכא: מתוך השני מיליון שקל, למעלה מ- 300,000 מגיע לפראולימפי.

אלכס מילר: למה החלוקה מסוג זה?

דודו מלכא: עוד פעם, הכל לפי פרמטרים.

דודו מלכא: אם הם יגישו תוכנית של יותר מאמנים, הם יקבלו.

אלכס מילר: כן, אבל אז אתה צריך לקחת את זה.

דודו מלכא: אנחנו לא עוצרים בנקודה מסוימת.

דודו מלכא: הם מקבלים.

אלכס מילר: אבל השאלה, השאלה אם הכסף הזה מנוצל, כל ה- 13 מיליון שאתה מדבר עליו, הוא מנוצל ממילא במשך שנה?

דודו מלכא: ברור שהוא מנוצל.

אלכס מילר: אז יש לנו פה בעיה, שברגע שנגיד הוא מגיש תוכנית, והוא מתרחב, הפראולימפי, אז הוא מתרחב על חשבון מישהו אחר.

דודו מלכא: נכון מאוד.

אלכס מילר: אז מה עשינו בזה?

דודו מלכא: תשמע, זה כללי התמיכה וזה העוגה היא אותה עוגה.

דודו מלכא: אם יהיה לנו תקציב נוסף, או התקציב של כל ההכנות יתרחב, כמובן שאנחנו ניתן יותר.

דודו מלכא: אבל אתה לא יכול לחלק מה שאין.

ישראל חסון: דודו, השאלה בעיני היא כזו – למי אמרתם לא, בפראולימפי.

דודו מלכא: לאף אחד לא.

ישראל חסון: לאף אחד.

ישראל חסון: זאת אומרת, כל מה שהם ביקשו – הם קיבלו?

דודו מלכא: חד וחלק.

דודו מלכא: מבחינת מינהל הספורט, חד וחלק.

ישראל חסון: OK, בוא נמשיך.

דודו מלכא: וזה כך גם הצגנו את הנתונים האלה בבג"צ, והצגנו אותם אחד לאחד.

קריאה: השאלה שצריך לשאול את דודו, אם מועצת ההימורים היו נוהגים כמוהו, איפה היינו.

אלכס מילר: חכה, חכה, אנחנו עוד נגיע למועצת ההימורים.

אלכס מילר: בוא קודם כל נסיים עם משרד הספורט.

אלכס מילר: תשמע, אי-אפשר לערבב הכל.

אלכס מילר: בגלל שמערבבים הכל, אז תמיד מישהו שהוא פחות אשם, הוא תמיד אשם.

אלכס מילר: בבקשה.

דודו מלכא: ויתר שבעה המיליון, כשבעה מיליון, מתחלקים להכנות אולימפיות.

דודו מלכא: ההכנות בהסכם הם הכנות שאנחנו מממנים מחנות אימונים בארץ, מחנות אימונים בחו"ל, זאת אומרת גם טיסות וגם שהייה, ותחרויות.

דודו מלכא: ועל-פי הספורטאים שמוגדרים, שהם עמדו בקריטריון.

דודו מלכא: אנחנו לא עוסקים בספורטאים שאינם נמצאים בסגלים.

דודו מלכא: אך ורק סגלים, ולנו, אנחנו רק בודקים את זה, אבל ה- Say המשמעותי, הוא גם של ההתאחדות לנכים וגם כן של היחידה לספורט הישגי.

קריאה: סליחה, אבל כב' היושב ראש, יש פה עיוות מסוים.

קריאה: כספורטאי, אתה שומע.

אלכס מילר: אדוני, זה לא עובד ככה.

אלכס מילר: אתה לא יכול להתפרץ, מכמה סיבות.

אלכס מילר: קודם כל, זה דיון תרבותי, והסיבה השנייה, שכשאתה מתפרץ, הפרוטוקול לא מכיר אותך.

אלכס מילר: אז למישהו שפתאום מתפרץ לדיון ואומר כמה מילים.

אלכס מילר: תירשם בצורה מסודרת, אני אתן לך לדבר, תאמין לי שיש לנו זמן, גם אחרי סיבוב, יוכלו להתייחס הגורמים הרלוונטיים לכל השאלות ולכל הנושאים.

אלכס מילר: אי-אפשר לעשות את זה בצורה של דיאלוגים.

אלכס מילר: רק לחברי הכנסת יש אפשרות להתפרץ וגם את זה אני לא הכי אוהב.

אלכס מילר: בבקשה.

אלכס מילר: סיימת?

אלכס מילר: OK.

אלכס מילר: אז זאת אומרת, מבחינתך, החלוקה של משרד הספורט, היא לרוב התקציב הוא פתוח, לפי התוכניות שמגישים הגופים, ושם אתם בעצם בונים את הקריטריונים.

אלכס מילר: הגובה של המלגות שמקבלים ספורטאים היא זהה?

אלכס מילר: זאת אומרת, אם יש ספורטאי שהוא בסגל אולימפי, גם באולימפי הרגיל וגם בפראולימפי, הספורטאים שמקבלים, המלגות, היא זהה?

דודו מלכא: המלגות האלה, אנחנו לא מחלקים אותן אלא אנחנו מעבירים לקרנות שלהם.

דודו מלכא: יש קרן לספורטאים מצטיינים של הוועד.

אלכס מילר: זאת אומרת, מי שקובע את הגובה כמה צריך ספורטאי לקבל זה שני הגופים האלו?

דודו מלכא: נכון.

אלכס מילר: ואתם מעבירים את הסכום.

דודו מלכא: הם מגייסים כספים נוספים.

דודו מלכא: אמנם אני גם חבר במנהלת הספורט ההישגי, שממליצה, אבל הם מגייסים את יתר התקציב ומחלקים לפי פרמטרים.

אלכס מילר: מה הצפי של המשרד, בשנים הקרובות, מבחינת גידול התקציב, בהיבטים של החוקים שאתם מעבירים.

אלכס מילר: היום אנחנו שם בחוק, שהוא מאוד גדול, כל הנושא של שינוי התקציב.

אלכס מילר: איפה אתם רואים את עצמכם, ומה בעצם הבשורה שלפחות לאזרחי מדינת ישראל צריכה לצאת ממשרד הספורט?

דודו מלכא: כיוון שלא הספקתי להתעדכן מהישיבה של הבוקר לעכשיו.

אלכס מילר: הישיבה של הבוקר לא קשורה, הישיבה של הבוקר זה היה משהו טכני על החוק שעבר תכל'ס לפני שנה.

אלכס מילר: אנחנו כבר מתגלגלים עם משרד המשפטים והמשטרה, על ההיבט שלא קשור בכלל למשרד.

אלכס מילר: קשור אולי לטוטו.

דודו מלכא: על כל פנים, אני, ואני אומר את זה, מצטער על חוסר הצניעות, אני זה שמוציא לפועל.

דודו מלכא: אם יהיה יותר תקציב, אני לא קובע מדיניות, אבל אם יהיה יותר תקציב, כמובן שאנחנו נחלק יותר.

אלכס מילר: קוצצתם בשנים האחרונות?

דודו מלכא: לא.

דודו מלכא: השנה לא קיצצנו.

דודו מלכא: למיטב ידיעתי, כרגע זה אמור להגיע להתדיינות סופית שאנחנו נדע, שאני אדע, במסגרת של האחריות שלי, מה התקציב שמגיע ובהתאם – התקציב.

דודו מלכא: נמסר לי שתהיה עלייה של חמישה מיליון ש"ח, אבל הסכום הזה לא כולו ילך להכנות האולימפיות של הענפים האישיים.

דודו מלכא: דרך אגב, להבדיל מהפראולימפי לאולימפי, בפראולימפי יש לנו גם קבוצת כדורסל שזה ענף קבוצתי.

דודו מלכא: ולעומת זאת, באולימפי, עד היום לא שובצה שום נבחרת ואנחנו מתקדמים יחד עם הוועד האולימפי בתוכנית משותפת להכין כארבע נבחרות עתידיות לריו 2016.

אלכס מילר: מצוין.

דודו מלכא: אז מתוך החמישה מיליון האלה, כנראה חלק מהסכום הזה ילך גם לענפים האלה ויעבה את התוכניות הקיימות.

אלכס מילר: OK, מועצת ההימורים.

ישראל חסון: אפשר לשאול שאלה להבהרה?

ישראל חסון: דודו, בבקשה תגיד לי, אני מבין שמזווית ההסתכלות שלך, דרך הפעילות של המשרד, הצגת תמונה שהיא לשביעות רצונם של הפראולימפיים.

ישראל חסון: אתה רואה איפה שהוא שיש כן בעיה?

דודו מלכא: כן.

ישראל חסון: בבקשה.

ישראל חסון: אפשר לשמוע מהזווית שלך כאחראי?

דודו מלכא: בוודאי.

דודו מלכא: זה סוג של ביצה ותרנגולת.

דודו מלכא: באים, ואני עשיתי מספר מפגשים גם כן עם הספורטאים הפראולימפיים וגם עם המאמנים.

דודו מלכא: הם אומרים – אנחנו, כל זמן שלא יכולים להתפנות לגמרי ואנחנו צריכים גם לעבוד לצד האימונים שלנו, ולא, אם נעשה אנלוגיה עם הספורטאים האולימפיים, שחלק מהספורטאים האולימפיים זה כל עיסוקם.

דודו מלכא: הם מקבלים מלגת קיום בסדר גודל של 5,000 ש"ח, ועוד סכומים שהם מגייסים, אם זה מהאגודה או מתורמים וכדומה.

דודו מלכא: סתם, אני נותן לצורך דוגמה – דניאל פרנקל, אם אני טועה לכאן ולכאן אז זה פחות או יותר, היא היום מקבלת, היא הקופצת לגובה באתלטיקה, היא מקבלת סדר גודל של 9,000 או 10,000 ש"ח, מכל מיני מקורות.

דודו מלכא: היא יכולה להקדיש את כל זמנה אך ורק לאימונים ותחרויות.

דודו מלכא: בו בזמן שהספורטאים הפראולימפיים, בגלל שהם לא יכולים להתפנות, לא רק הם, גם הם וגם המאמנים שלהם, ומאמנים, להבדיל מספורט אולימפי לפראולימפי, כנראה שמאמנים אולימפיים מצליחים לא ברמה הטובה, המיטבית, אבל הם מצליחים להתפנות אך ורק לעסוק באימון.

דודו מלכא: וגם המאמנים, וגם הספורטאים הפראולימפיים, לא יכולים להתפנות לגמרי לעסוק בספורט, ואז כמובן שהתוכנית שלהם היא תוכנית מצומצמת.

דודו מלכא: הם יכולים לנסוע שלוש פעמים בשנה, ולעומת זאת, ספורטאי אולימפי נוסע חמש ושש פעמים בשנה.

אלכס מילר: בשביל זה רצית להתייחס?

ישראל חסון: סליחה, ברשותך, אני ממשיך רגע את השאלה.

ישראל חסון: למה, אם כך זאת תמונת המצב, למה המשרד שלכם לא לוקח את זה כפרמטר במנגנון?

דודו מלכא: תראה, בכדי שהמצב הזה, צריכות להיעשות שתי פעולות.

דודו מלכא: פעולה אחת, לעבות את המלגות החודשיות שהספורטאים מקבלים.

דודו מלכא: אז היום, המקור המרכזי למלגות, הוא המועצה להסדר הימורים.

דודו מלכא: זה פרמטר אחד.

ישראל חסון: למדינה יש מה להגיד במועצה הזו.

דודו מלכא: לכן אני מצפה עכשיו שלארי, שהוא יושב כאן, יגיד מה נעשה בעשרת החודשים האחרונים, מהדיון האחרון שהיה, כפי שדני סיפר לי, נשמע.

דודו מלכא: אני לא יודע.

דודו מלכא: אני יודע שהיו דיונים.

ישראל חסון: עמדתכם היא אל מול מועצת ההימורים, זה מאוד חשוב מה עמדתכם, כי אתם הגורם המקצועי.

ישראל חסון: האם עמדתכם כמשרד מול מועצת ההימורים היא לעבות את המלגות.

ישראל חסון: אם לא, אז זו נקודה ראשונה שהיא ראויה להתייחסות.

ישראל חסון: אם כן, אז הכדור עובר.

ישראל חסון: אני שואל.

דודו מלכא: אני עונה לך, כיוון שאני יודע שהיו מספר התכתבויות, ונכון לאתמול, ששוחחתי עם דני, הם לא קיבלו עדיין שום מידע, ואנחנו לא יודעים לגמרי, מה ההחלטה של ועדת קמא או איך הולכים ליישם, ועדת קמא זו הוועדה שצריכה להחליט, מה גובה המלגות שיקבלו ההתאחדות לנכים.

דודו מלכא: הדבר השני שאני רציתי להתייחס, חסון, זה הנושא של המאמנים.

דודו מלכא: אנחנו כבר הצענו לא פעם ויש איזה שהוא רעיון, שאם אנחנו נוכל לתקצב, לפחות סדר גודל של 20 מאמנים, אולי אפילו יותר, במשרה מלאה, זה עשוי לפתור את הבעיה.

דודו מלכא: אני חושב שהצגנו איזה שהוא מסמך, זו עוד איזה שהיא תוספת של שבעה מיליון ש"ח.

דודו מלכא: בשבעה מיליון ש"ח אפשר יהיה לפתור את הבעיה של המאמנים המובילים.

דודו מלכא: אנחנו לא יכולים לפתור את כל בעיית המאמנים בארץ.

ישראל חסון: זה מול האוצר אתה מדבר?

דודו מלכא: בוודאי.

אלכס מילר: תודה.

אלכס מילר: אני רוצה לעבור למועצת ההימורים ויכול להיות שעוד נחזור למשרד הספורט במשך הדיון.

אלכס מילר: תשמע, שמעת פה את הדברים, יש לנו פה את הסוגיה של ועדת קמא, אם תוכל לספר לנו קצת על מה מתרחש ואם יש נתונים אז אני אודה לך אם תיתן לנו סקירה על התוצאות והמסקנות של הוועדה, איפה אנחנו עומדים היום ואם יש החלטות שאתם הולכים לקבל או קיבלתם, סביב הנושא של התייחסות לפראולימפי.

איציק לארי: אני סמנכ"ל הכספים של המועצה להסדר ההימורים בספורט.

איציק לארי: קודם כל, חשוב לי לציין, מצטייר הרושם שאנו משני צידי המתרס ואני מרגיש ממש לא נוח עם זה, מפני שאנו תומכים מאוד בספורט הנכים, הוא מאוד קרוב ללבנו, והסכומים שהועברו בשנים האחרונות יעידו על כך.

איציק לארי: אני חושב שאין מחלוקת.

ישראל חסון: אנחנו מחפשים שיהיה קרוב לכיסכם.

איציק לארי: הוא קרוב לליבנו וכיסנו, אמרתי, הסכומים שהועברו בשנים האחרונות, יעידו על כך.

איציק לארי: אני רוצה קצת רקע: עד 2010, הוועד הפראולימפי לא היה קיים.

איציק לארי: הוא פעל במאוחד עם התאחדות ספורט הנכים ולכן בעת כתיבת הדו"ח המקורי של ועדת קמא, הוא לא זכה לתמיכה.

איציק לארי: במענה לפניית הוועד למועצה ועל-פי המלצתנו ועצתנו, המועצה דחפה אותם, הוועד וההתאחדות התפצלו, והם פיצלו את פעילותם באופן שההתאחדות נשארה כאיגוד ספורט והוועד קיבל על עצמו את הפעילות הדומה במהותה לפעילות המבוצעת על-ידי הוועד האולימפי ואילת.

איציק לארי: בעקבות זאת, אנחנו, המועצה להסדר הימורים, החליטה על תקצוב הוועד במסגרת אמות המידה שוועדת קמא קבעה וזה החל מינואר 2010.

איציק לארי: במסגרת הזו הם קיבלו 370,000 ש"ח בערך.

איציק לארי: הוועד סבר שהחלוקה על-פי הדו"ח לא לוקחת בחשבון את צרכיו האמיתיים ולאור פנייתו, לאור פניית הוועדה הזו, בראשות חבר הכנסת זבולון אורלב ולאור פניית משרד הספורט, פנינו לוועדת קמא וביקשנו את המלצותיה לנושא הזה.

איציק לארי: ועדת קמא, בראשות השופט קמא.

איציק לארי: הוועדה סיימה את עבודתה לפני זמן קצר מאוד, היא ממש בימים אלה סיימה לכתוב את הטיוטה, הדו"ח עדיין לא הופץ לדירקטורים ולכן אני מרגיש לא נוח לומר דברים שהם עדיין לא סגורים ועדיין לא אושרו במליאת המועצה.

איציק לארי: זה אמור להגיע למליאת המועצה ב- 24 למרץ.

איציק לארי: אבל בכל זאת, אני חייב לומר שהוועדה באה מתוך גישה מאוד אוהדת לבקשות הוועד, ואם יאמצו את המלצות הוועדה, הדירקטוריון יאמץ את המלצות הוועדה, תקציב הוועד יגדל בצורה מאוד משמעותית.

איציק לארי: חשוב לציין, לאור מה שאמרת, אדוני היושב-ראש.

אלכס מילר: אבל תשמע, אתה, זה שאנחנו הולכים פה לאט, זה לא תורם כלום.

אלכס מילר: השאלה העיקרית שנשאלת כאן, שהמנגנון שקיים היום במשרד הספורט, זה המנגנון שעוד איכשהו מסתדר לנו כאן מבחינת, אתה יודע, מבחינת הראייה הממלכתית של ועדת החינוך, התרבות והספורט.

אלכס מילר: האם המנגנון שקיים במשרד הספורט, זה הדרך שאתם רוצים ליישם אותו מבחינת המנגנון של החוק.

איציק לארי: במידה רבה, דומה מאוד.

איציק לארי: מה שוועדת קמא עושה, אבל אני רק רוצה לסיים ואני אענה על השאלה שלך, כי חשוב לי מאוד לסיים, בעיקר לאור מה שאמרת בהתחלה.

איציק לארי: בתקופה האחרונה התקיימו פה, בוועדה הזו, ועדת החינוך של הכנסת, שני דיונים, אחד בנושא ההכנות האולימפיות ואחד בנושא ספורטאי אילת.

אלכס מילר: נכון.

איציק לארי: בשני הדיונים, עלה הצורך להגדיל את התקציבים הניתנים לספורטאים ולגופי הספורט.

איציק לארי: ועדת קמא, כשהיא באה, היא הלכה מתוך גישה מאוד אוהדת לבקשות הוועד הפראולימפי, אבל כפי שראוי, בצורה הדרגתית ומאוזנת, שמתחשבת גם בצרכים של הגופים האחרים.

איציק לארי: אנחנו לא ראינו, הם לא ראו לנגד עיניהם רק את הוועד הפראולימפי, אלא גם את הגופים האחרים.

איציק לארי: ומה שעושה ועדת קמא.

אפריים זינגר: מה זה אומר, שהיא תעלה גם לנו?

איציק לארי: כן.

איציק לארי: אם צריך, אז כן.

איציק לארי: אם לא, אז כנראה יקצצו.

ישראל חסון: אפשר לשאול על נתון מסוים?

איציק לארי: אני לא רוצה כי זה לא הופץ עדיין ולא נוח לי.

ישראל חסון: בכלל לא שואל אותך על העתיד.

ישראל חסון: העתיד, אני נזהר מאוד מלשאול.

ישראל חסון: תראה, יש פרמטרים של משרד הספורט, תרבות והספורט.

ישראל חסון: נכון?

איציק לארי: לא, זה לא פרמטרים.

איציק לארי: חשוב לי, סליחה, אני רק מתקן אותך, זה לא פרמטרים של משרד הספורט.

איציק לארי: אנחנו מחלקים כסף לספורט הישראלי, לגופי הספורט, על-פי אמות מידה שוועדה ציבורית קובעת.

איציק לארי: ועדה ציבורית שממנה שר הספורט.

ישראל חסון: אני מניח שאם תיתן לי לסיים את השאלה, יש לך הרבה יותר קל להגיד לי שאני מדבר שטויות.

איציק לארי: לא, חס וחלילה.

איציק לארי: סליחה, אני מתנצל.

ישראל חסון: לפי הפרמטרים של משרד התרבות והספורט, בהנחה שאני לוקח את הפרמטרים שלהם, ואני שם את זה על אופן החלוקה שלכם, את התקציב, בסדר?

ישראל חסון: לפי הפרמטרים שלהם.

איציק לארי: אני לא מכיר אותם.

ישראל חסון: אתה גם לא מתעניין בהם.

איציק לארי: לא, אני אגיד לך למה.

איציק לארי: אני אומר לך.

איציק לארי: אנחנו מחלקים.

ישראל חסון: אני יודע איך אתה מחלק.

ישראל חסון: אני יודע.

ישראל חסון: אני יודע שיד ימין לא צריכה לדעת מה יד שמאל עושה.

ישראל חסון: ישנו מנגנון מקביל אליך, שהוא במשרד התרבות והספורט, שהוא יושב ושואל את עצמו שאלות שהן מאוד קרובות לשאלות שאתה שואל את עצמך.

ישראל חסון: אני טועה?

ישראל חסון: אני לא טועה.

ישראל חסון: אם הוא שואל קרוב לשאלות שאתה שואל, אני לא צריך להמציא את הגלגל כל פעם שבונים מכונית, בסדר?

ישראל חסון: עכשיו, השאלה שלי היא נורא פשוטה.

ישראל חסון: אם אני לוקח עכשיו את הפרמטרים שעל-פיהם הם מחלקים, אני לא מבקש ממך שתאמץ, רק תגיד לי מה הפער בכסף שהפראולימפי מקבל והאולימפי, לאור הפרמטרים שלא על-פי החלוקה שלך.

אלכס מילר: אני חושב שהסכומים הם שונים.

ישראל חסון: מה שאתה רוצה, תשאל איך שאתה רוצה.

איציק לארי: חבר הכנסת, כפי שציינתי, אני לא מכיר את הפרמטרים האלה, מפני שאני מחלק כסף כפי שמשרד הספורט הנחה אותי ולכן אני לא מכיר את הפרמטרים.

איציק לארי: אני מחלק כסף על-פי אמות מידה שוועדה ציבורית שמינה משרד הספורט, קבע.

איציק לארי: ועל-פי אמות המידה האלה, החלוקה הזו מתבצעת.

איציק לארי: לכן, אתה מדבר אתי על פרמטרים שאני לא מכיר.

איציק לארי: אני חייב לחלק, אין לי שיקול דעת בעניין הזה.

אלכס מילר: איציק, מה הגמישות שלך?

איציק לארי: מאוד מאוד, לא קיימת, אפס.

איציק לארי: הקמנו ועדה, בראשות שופט.

איציק לארי: הוועדה הזו צריכה, ההמלצות שלה מוגשות לדירקטוריון שלנו.

אלכס מילר: ההמלצות מוגשות בצורה של אחוזים?

אלכס מילר: בצורה של תקציב גמיש?

אלכס מילר: בצורה של תקציב קשיח?

אלכס מילר: מי בעצם המנגנון שנותן את ה- Tuning לתוך ההמלצות?

אלכס מילר: כי תשמע, היום אני יכול להגיד לך, הנה, יושב משרד הספורט שמצביע ואומר לי ככה, אז כבר יש לי כנראה שתגובה על הנושא הזה, וזה לא בדיוק כמו שאתה מציין שהוא נותן לך את האמות מידה כי הוא עושה לי כבר בראש לא.

איציק לארי: לא, ועדה ציבורית שהמשרד ממנה.

איציק לארי: שרת הספורט ממנה.

אלכס מילר: בסדר, ועדה ציבורית, עדיין היא יכולה לבוא ולהגיד לך שיש צורך בתקצוב ספורטאים בדרך של כך וכך וכך.

אלכס מילר: אני שואל – מה הגמישות שלך?

אלכס מילר: זאת אומרת, היום, אתה יכול להיענות ולבנות קריטריונים או שוועדה ציבורית בונה את הקריטריונים.

אלכס מילר: אתה יכול לתת היום תקציב מסוים למתקנים, איזה מתקנים – אתה בונה קריטריונים או שוועדה ציבורית בונה את הקריטריונים?

אלכס מילר: מי היום מקבל כסף?

אלכס מילר: רעננה?

אלכס מילר: באר-שבע?

אלכס מילר: תל-אביב או ירושלים?

אלכס מילר: הם אומרים שצריך להיות מתקנים בתחומי שחייה, כדורסל, כדורגל, או שהם פשוט באים ואומרים – צריך להיות מתקנים וצריך להרחיב.

אלכס מילר: צריך להיות מתקנים אולימפיים, או שצריך להיות מתקנים אולימפיים בתחום מסוים?

אלכס מילר: תשמע, זה הבדל עצום.

איציק לארי: נכון.

איציק לארי: לגבי המתקנים, הדירקטוריון.

ישראל חסון: אדוני, מה התקציב של מועצת ההימורים?

איציק לארי: כ- 1,600,000,000 ש"ח.

איציק לארי: בהכנסות.

איציק לארי: חלוקה, בסופו של דבר חלוקה לאחר כל ההוצאות, כ- 330 מיליון ש"ח.

אלכס מילר: לאן הולך כל שאר הכסף?

איציק לארי: לאגודות, איגודים ומתקנים.

איציק לארי: לגבי מתקנים, במסגרת המתקנים חשוב לי לציין, אנחנו מעבירים מדי שנה.

אלכס מילר: לא הבנתי.

אלכס מילר: שנייה.

אלכס מילר: מתוך מיליון ו- 600, 300 מיליון הולך למה?

איציק לארי: מחולקים בסופו של דבר, לאחר פרסים, בעיקר פרסים, הוצאות וכו'.

אלכס מילר: וכל השאר, כסף מיליארד ו- 200, לאן הולך?

ישראל חסון: נותנים פרסים מיליארד ו- 300?

איציק לארי: מחלקים יותר מ- 60% פרסים, כן.

איציק לארי: לא, לא רק פרסים.

איציק לארי: לאחר מכן יש עמלה לבעלי תחנות, אתה רוצה?

איציק לארי: הוא גוף מאוד רזה.

איציק לארי: יש יותר מ- 50% החזר פרסים.

אלכס מילר: מתוך מיליארד 600, כל המערכת הזאת, היא בעצם מוציאה רק 300, זאת אומרת, בערך רבע מהכסף שאתם מכניסים, זה הולך תכל'ס למטרה שהוקם מועצת ההימורים, וכל השאר זה תפעול המערכת?

איציק לארי: לא תפעול, בעיקר החזר פרסים לזוכים.

איציק לארי: זה עיקר ההוצאה, ועמלה לבעלי תחנות.

ישראל חסון: כמה זה החזר פרסים?

קריאה: ומשכורות.

איציק לארי: קצת יותר מ- 60%.

ישראל חסון: מה זאת אומרת יותר מ- 60%?

איציק לארי: החזר לזוכים, מתוך זה אתה מחזיר.

ישראל חסון: אתה, ההחזר שלך לזוכים השנתי, מתוך מיליארד ו- 600?

איציק לארי: קצת פחות ממיליארד 600, כן.

ישראל חסון: נניח מיליארד 600.

ישראל חסון: אתה מחזיר קרוב למיליארד?

איציק לארי: כן.

איציק לארי: יותר, אפילו.

ישראל חסון: לא לא, בסדר.

דודו מלכא: על-פי חוק הם חייבים לפחות ל- 42%.

איציק לארי: ואנחנו נותנים הרבה יותר, אין ברירה.

איציק לארי: דרך אגב, אם תיכנס לזה, תוקפים אותנו מאוד שאנחנו בין הנמוכים בעולם.

אלכס מילר: סליחה, סליחה.

ישראל חסון: אני רוצה לדעת.

איציק לארי: אני עונה לך.

אלכס מילר: יש לך 360 מיליון שקל?

איציק לארי: כן.

אלכס מילר: שאתה נותן אותם לספורט הישראלי.

אלכס מילר: כמה מתוך 360 מיליון שקל, זה כסף מלגות, מתקנים, תמיכה בהכנות, ספורטאים, איגודים.

אלכס מילר: יש את החלוקה?

איציק לארי: כמובן.

אלכס מילר: אז בוא נשמע.

איציק לארי: אגודות ואיגודים, במסגרת ועדת בורוביץ', מקבלים, אם אני לוקח מספרים של שנה שעברה, בערך, בין 180 ל- 200 מיליון ש"ח, קרן המתקנים בשנה האחרונה רק הגדלנו את זה ל- 150 מיליון ש"ח.

איציק לארי: זהו.

איציק לארי: היו קצת עודפים בשנה שעברה, השנה זה קצת.

אלכס מילר: הוא גם גמיש מבחינת הזכייה.

אלכס מילר: מ- 42%.

איציק לארי: לא, המינימום הוא 42%.

איציק לארי: אנחנו מחזירים בפועל 60%.

איציק לארי: אבל על-פי חוק, אני חייב 42%.

איציק לארי: לפחות.

אלכס מילר: אז שנה אחת החזרת 60%, שנה אחת החזרת 55%?

איציק לארי: זה רק הולך וגדל.

איציק לארי: מדי שנה.

איציק לארי: אחוז ההחזר.

איציק לארי: בכל אופן, השאר זה שיטור בליגות הנמוכות ופרויקט ספורט נשים, זה סכומים קטנים, יחסית.

איציק לארי: בכל אופן, לטובת האשכול.

איציק לארי: רק עוד משפט אחד.

איציק לארי: במסגרת קרן המתקנים, בלי שום קשר, אנחנו מעבירים מדי שנה 200,000 ש"ח לרכישת ציוד עבור הכנות לאולימפיאדה ואליפויות עולם, אני מדבר על לגבי הנכים.

איציק לארי: בשנה אולימפית, לדוגמה, אנחנו מגדילים את הסכום בצורה מאוד מאוד משמעותית.

איציק לארי: לדוגמה, בשנת 2008, העברנו 1,250,000 ש"ח, הכנות לבייג'ין, אני מדבר רק על הנכים.

איציק לארי: אני מדבר על כיסאות גלגלים, אופני יד, סירות חתירה, סימולאטורים לאימון וכו'.

איציק לארי: כלומר, צריך לקחת בחשבון גם את הסכומים האלה, תמיכה במסגרת קרן המתקנים.

ישראל חסון: כמה העברת ל-לא נכים?

איציק לארי: הוועד האולימפי, ההכנות לוועד האולימפי.

ישראל חסון: באותה שנה, של 2008.

איציק לארי: מיליון ש"ח בשנה, ארבעה מיליון.

איציק לארי: באותה שנה הגדלנו את זה לארבעה מיליון.

ישראל חסון: זאת אומרת שלנכים נתת מיליון 250.

איציק לארי: באותה שנה.

ישראל חסון: ול-לא נכים, ארבעה מיליון?

איציק לארי: כן, על-פי בקשות שלהם ועל-פי בקשות בפועל.

איציק לארי: כן, כן.

דני בן אבו: ישראל, סליחה, ברשותך, זה המעט.

דני בן אבו: מי בונה את המתקנים לנכים?

דני בן אבו: במאות מיליונים?

דני בן אבו: בתי הלוחם וספיבק?

דני בן אבו: הנכים.

דני בן אבו: לא המדינה.

דני בן אבו: את הדר יוסף, את וינגייט, הם בונים.

דני בן אבו: אנחנו בונים ב- 400 – 500 מיליון, ממה?

דני בן אבו: מדמי חבר של נכה-נכה.

דני בן אבו: את זה הם לא סופרים.

דני בן אבו: מי מממן את המאמנים?

דני בן אבו: אנחנו.

דני בן אבו: מי מחזיק את ספורט הנכים?

דני בן אבו: הנכים.

ישראל חסון: יש לי עוד שאלה אליך, בבקשה, לאינפורמציה.

ישראל חסון: ועדת קמא, יודעת על התאריך של לונדון?

איציק לארי: כמובן.

ישראל חסון: מתי היא היתה אמורה לתת את מסקנותיה?

איציק לארי: היא ממש בימים, היא סיימה.

ישראל חסון: מתי היא היתה אמורה, לא שאלתי מתי היא תיתן.

איציק לארי: על-פי בקשת ועדת החינוך, היא היתה צריכה לתת את זה בסוף שנת 2010.

ישראל חסון: באוקטובר 2010.

ישראל חסון: אנחנו ב- Delay של חצי שנה.

איציק לארי: כן.

ישראל חסון: המסקנות הללו, מתי יונחו לפתחנו, למימוש?

איציק לארי: אני אמרתי, ב- 24 לדצמבר הם יובאו לאישור הדירקטוריון שלנו.

איציק לארי: סליחה, ב- 24 למרץ, התבלבלתי.

איציק לארי: ואני מאוד מקווה גם ליישם אותם החל מה- 1 לינואר.

איציק לארי: אבל שוב, זה תלוי באישור הדירקטוריון של המועצה.

קריאה: 1 לינואר 2012?

איציק לארי: לא.

איציק לארי: רטרואקטיבי, מ- 2011.

ישראל חסון: רטרואקטיבי?

איציק לארי: כן.

איציק לארי: בגלל שהיא היתה אמורה לסיים.

ישראל חסון: אתה ערוך לכל החלטה בעניין הזה?

ישראל חסון: כי הם עובדים גם כן, במסגרת התקציב שלך.

איציק לארי: בהחלט, בהחלט, כן.

איציק לארי: אבל חשוב לציין שזו ועדה בראשות שופט.

ישראל חסון: האם משרד הספורט, דודו, אתם מול ועדת קמא בוודאי הופעתם.

דודו מלכא: בהחלט.

ישראל חסון: אמרתם את דברכם.

ישראל חסון: האם אתם דרשתם בעניין הזה, מול הספורט הפראולימפי, שוויון?

ישראל חסון: בהתאם לפרמטרים שאתם עובדים?

דודו מלכא: זה היה כאן בדיון, ישב כאן עופר פרי, המנכ"ל, ובמשפטים האלה כך אמרתי, והתבטאתי, ואמרתי.

אלכס מילר: זה עיקר הוועדה, ישראל.

אלכס מילר: זה בעצם הבסיס של הוועדה.

ישראל חסון: בסדר.

ישראל חסון: אני שואל אם זה מה שהמשרד אמר, עכשיו, בדיון האחרון.

אלכס מילר: בסדר.

אלכס מילר: אבל זה היה הבסיס של ועדת קמא.

אלכס מילר: הם היו צריכים להשוות.

אלכס מילר: בעצם, הם לוקחים את המנגנון והכל בשביל מה שהם קמו, היו צריכים להשוות.

אלכס מילר: זה השלמת ועדה, למה שהיה גם קודם.

אלכס מילר: זאת אומרת, כל מה שהיו צריכים לעשות, זה להשוות.

אלכס מילר: בתכל'ס.

ישראל חסון: אדוני היושב-ראש, אני רוצה להגיד לך משהו.

ישראל חסון: כשלי היו נותנים הנחיה להשוות, וזו פעולה שהיא יחסית קצרה ופשוטה, כי אז אני צריך לקחת ואני חותך.

ישראל חסון: אני מחליט איפה אני חותך.

ישראל חסון: ככה אני משווה.

ישראל חסון: מסתבר שאם יושבים ויש Delay כבר של חצי שנה, כנראה שמנגנון ההשוואה הוא קצת יותר מורכב.

ישראל חסון: מאחר והוא קצת יותר מורכב, אני לא יודע למה מתעורר בי איזה שהוא חשד וספק, שמא מנגנון ההשוואה דורש עיון מחדש.

ישראל חסון: בגלל זה חשוב לי לשמוע שמשרד הספורט אומר אנחנו דורשים שוויון.

ישראל חסון: אני אוהב את המילה הזו – שוויון.

ישראל חסון: אני לא יודע למה, אני אוהב אותה.

ישראל חסון: אני רוצה לשמוע שוויון.

ישראל חסון: אם דרשנו שוויון והתוצאה תהיה שוויון בעירבון מוגבל, יהיה מאוד מעניין לשבת אצלך בדיון ולראות איך נהיה ערוכים ללונדון.

אלכס מילר: כן, משרד הספורט, דודו, רציתם להתייחס.

דודו מלכא: פשוט רציתי לארגן קצת את הנושא הזה של הוועדות.

דודו מלכא: הוועדה הציבורית היא ועדה שנקראת ועדת בורוביץ', ונכון אמר לארי, שאין להם Say בנושא הזה, הם מקבלים אותה כהווייתה, היא צריכה לעבור את אישור המועצה וכן הלאה.

דודו מלכא: אני עכשיו לא רוצה לדבר על הוועדה, בואו נתייחס אליה כעובדה.

אלכס מילר: OK.

דודו מלכא: יתר הדברים, הם נתונים בהחלטה.

אלכס מילר: מה ההפרש בכסף?

דודו מלכא: ועדת קמא, ועדת המתקנים, אלה ועדות של נושאים אחרים, שהם נתונים אך ורק להחלטה של הדירקטוריון ובוא נאמר שוועדת קמא יכולה להמליץ כך או אחרת, יכולים גם לשנות.

דודו מלכא: המרווח הוא מאוד גדול.

אלכס מילר: אני מבין.

דודו מלכא: אני רוצה להוסיף עוד משפט משמעותי.

דודו מלכא: אני בדעה שאם מתקיימים דיונים, לפני שזה מגיע לדירקטוריון ומאשרים את זה סופי, כדאי לקיים דיון חוזר עם התאחדות הנכים ועם מינהל הספורט.

דודו מלכא: בוא נאמר שמינהל הספורט זה לצורך העניין אורי שפר, הוא יושב שם והוא מקבל את המידע.

דודו מלכא: אבל התאחדות הנכים, צריך לקיים איתם דיון נוסף ולראות שיש הבנות ויש הסכמות ויש הערות ולא לרוץ קדימה, ולבוא עם החלטה שאחר-כך יהיה קשה.

אלכס מילר: מצוין.

אלכס מילר: זה חלק מההמלצות שלנו.

אפריים זינגר: חבר הכנסת חסון שאל שאלה מצוינת את מינהל הספורט, ודוד אמר שכן הם דיברו עם ועדת קמא והמליצו על שוויון.

אפריים זינגר: מינהל הספורט, בהיותו מודע גם ליד ימין וגם ליד שמאל, כפי שאמרת, חבר הכנסת חסון, האם, אם אני אביע עמדה רשמית בפני מועצת ההימורים שעל-מנת להגיע לשוויון, כדאי להגדיל את האשכול, ואם כן, בכמה להגדיל.

אפריים זינגר: כי אנחנו נמצאים בערך 499 יום לפני המשחקים האולימפיים בלונדון.

אפריים זינגר: לגזור שוויון כעת חיה, זה לגזור כישלון על המשלחת האולימפית של ישראל במשחקי לונדון.

אפריים זינגר: זה חלק מהקושי.

ישראל חסון: למה אתה אומר את זה?

אפריים זינגר: כי זה אומר לקצץ מחר בבוקר.

ישראל חסון: למה אתה אומר לקצץ?

אפריים זינגר: כי זו התשובה של מועצת ההימורים.

אפריים זינגר: זו העמדה שהצגתי מלכתחילה.

אפריים זינגר: צריך לייצר שוויון, כלומר להביא עוד לסל.

ישראל חסון: אם אני הבנתי נכון ותקן אותי, אדוני מועצת ההימורים.

ישראל חסון: אתה בעצם אומר את הדבר הבא – ברגע שוועדת קמא תסיים, יאושר על-ידי הדירקטוריון, חלוקה פנימית לא בהכרח תהיה קיצוץ לכך.

ישראל חסון: עד שיקצצו במקום אחר.

אפריים זינגר: לא לא, הוא אמר שזה יקוצץ.

אפריים זינגר: אני הקשבתי.

איציק לארי: זה סל של שלושה גופים, הוועד האולימפי, אילת, כל הסל של הכנות אולימפיות/אליפויות עולם.

איציק לארי: ועד אולימפי, אילת והוועד הפראולימפי, שלושה גופים שמטפלים.

ישראל חסון: זה סל שהאחוז שלו סגור אצלך?

אפריים זינגר: לא, ניתן להגדיל את האשכול.

ישראל חסון: תגדילו את האשכול.

איציק לארי: בהחלט ניתן להגדיל את האשכול, אבל, אבל, ואז יבואו לפה, יהיה דיון אחר, יגידו – רגע, אתם פוגעים באיגודים.

ישראל חסון: בחסויות נפגע, נפגע במקומות אחרים, יש 1.5 מיליון שקל.

איציק לארי: המתקנים האלה משמשים את כולם, גם את הנכים, אולמות, למרות מה שדני אמר, משמשים את הנכים, כל אולמות הספורט שאנחנו בונים משמשים את כל הספורטאים ללא יוצא מן הכלל, גם בענפי אילת וגם בענפים האולימפיים.

דני בן אבו: מה פתאום?

ישראל חסון: תוריד שני מיליון מקרן המתקנים.

אלכס מילר: הבנו.

אלכס מילר: אנחנו הבנו.

אלכס מילר: טוב.

אלכס מילר: סליחה, סליחה.

אלכס מילר: לארי, אתה סיימת?

איציק לארי: סיימתי, כן.

איציק לארי: תודה.

אלכס מילר: יופי.

שלמה איבגי: אני רוצה להמשיך את דברי יושב-ראש ההתאחדות לספורט למעשה ואני מכהן כיושב-ראש ועדת הספורט של ארגון נכי צה"ל.

שלמה איבגי: ארגון נכי צה"ל משקיע רק מכספו לטובת הספורטאים שלו, סדר גודל של שני מיליון שקלים, רק לשוטף.

שלמה איבגי: השלמה למאמנים, ציודים שצריך, בשוטף.

שלמה איבגי: אני לא מדבר לסגל הפראולימפי, כי אתה באת וטענת שאנחנו לפני כן תומכים.

שלמה איבגי: הטוטו לא תומך בהכנת הספורטאים.

שלמה איבגי: הטוטו לא נותן שום דבר.

שלמה איבגי: הטוטו מתעלם מהחלטת בג"צ, שקבעה שוויון.

שלמה איבגי: כאשר במדינת ישראל שוויון, אני יודע בין שחורים ללבנים, בין נכה לבריא וכן הלאה, זה בשבילי שוויון, וגם בכדורגל.

שלמה איבגי: כשאני מכניס גול זה שוויון.

שלמה איבגי: אז אתה היום בא ומציג, יש לי אשכול ועם האשכול הזה, אני מחלק את העוגה כאשר העוגה היא שמונה מיליון שקל, בלי לפגוע חלילה, ועיני לא צרה בספורט האולימפי, 360,000 שקל עד לפני שנה, ובעקבות החלטת בג"צ לשוויון, אני מדגיש, באתם ואני יודע כבר ויש לי מידע, שוועדת קמא המכובדת, קבעה מיליון שקל.

שלמה איבגי: ולא הכחשת את זה בשיחה בפרוזדור, כשדיברנו.

שלמה איבגי: אני רוצה לומר לכם, ואני כאחד, ספורטאי, שגדל על הספורט מגיל 18 וחצי, גדלתי על ספורט לנכים, הגעתי להישגים וכל זאת, מכספי שלי ולא מכסף של אף אחד.

שלמה איבגי: בהתאחדות לספורט נכים אף אחד לא מקבל שכר, פרט למנכ"ל ופקידה.

שלמה איבגי: כולם עובדים שם בהתנדבות.

שלמה איבגי: אנשים פה עוזבים משפחות, בכדי להגיע להישגים, לייצג את מדינת ישראל, כמו שהלכנו להילחם עבורה ואנחנו לא מתביישים בזה.

שלמה איבגי: אנחנו, אנחנו כאן בכדי להגיד שוויון, כפי שאמר בג"צ.

שלמה איבגי: והמספרים של אשכולות, אתה יכול לקחת ענף קטן מפה, להעביר אותו לאשכול ההוא, וכולם מרוצים.

שלמה איבגי: תאמינו לי, זה עניין מנהלתי, עניין של רצון ואני חושב, על-פי חוק במדינת ישראל, כאשר בג"צ בא ואומר לך שוויון, אתה לא צריך לבוא ולהקים לי עוד ועדה ועוד ועדה.

שלמה איבגי: אתה צריך להגיד, כפי שאמר דודו מלכה ואני מכבד מאוד את הדברים שהוא אמר, הוא אמר – אנחנו שוויון.

שלמה איבגי: ואנחנו רואים שהשוויון התחיל.

אלכס מילר: תודה רבה.

אלכס מילר: תודה רבה.

אלכס מילר: בבקשה.

יהושע גורא: אני סגן יושב-ראש הוועד האולימפי.

יהושע גורא: אני במקרה, לא במקרה, אבל אני גם יושב בדירקטוריון של המועצה להסדר הימורים.

יהושע גורא: ולעניות דעתי, לאחר שאני יושב שם למעלה משנה, אין סיבה לקצץ מכל גוף אחר שמקבל את ההקצבות ויש סיבה כן לקצץ מקרן המתקנים.

יהושע גורא: קרן המתקנים פתאום הפכה להיות לקרן עבה.

יהושע גורא: למה?

יהושע גורא: היתה צעקה שאין מתקנים במדינה.

יהושע גורא: נכון, אין מתקנים במדינה.

יהושע גורא: אבל אין גם מי שיקים את המתקנים.

יהושע גורא: בואו נניח שלמתקן X קבעו 50 מיליון שקל, 50 מיליון השקל האלה כבר יושבים למעלה מעשר שנים ועוברים משנה לשנה.

יהושע גורא: מהקרן לאללה, מהקרן לאללה.

יהושע גורא: למה לא לקחת, למה לא לקחת משם, בינתיים לאולימפי, כסף כשצריך?

ישראל חסון: רק מהריבית אפשר להשלים.

יהושע גורא: ואני מדבר על פרויקט אחד.

יהושע גורא: אני יכול לשים על הנייר עוד כמה פרויקטים כאלה, שהכסף מונח.

יהושע גורא: אף אחד לא נוגע בו.

ישראל חסון: שים, שים, יאללה, תוציא.

יהושע גורא: לא עכשיו.

ישראל חסון: אלא מתי?

יהושע גורא: לא, אני אתן לכם רשימה מדויקת של הפרויקטים, אתן לכם רשימה מדויקת.

קריאה: מתקן ספציפי?

קריאה: אנחנו מחכים לה.

ישראל חסון: אז יש פיתרון לכל הנושא, נראה לי.

אלכס מילר: בבקשה.

שאול סווירי: אני ממלא מקום יושב-ראש הוועד הפראולימפי.

קריאה: לשעבר, מנכ"ל מועצת ההימורים.

שאול סווירי: תן לי, בשביל הפרוטוקול.

שאול סווירי: תשע שנים יושב-ראש ההתאחדות לכדורגל, קבלת ישראל לאירופה בתקופה שלי.

שאול סווירי: תשע שנים מנכ"ל מועצת ההימורים, שהכנסתי את הווינר, שמכניסה היום את המיליארד וחצי, מיליארד 200.

שאול סווירי: תקצוב, התאחדות ספורט הנכים, היה לפני קרוב ל- 15 שנה, ב- 95.

שאול סווירי: התאחדות ספורט הנכים לא היתה מוכרת.

שאול סווירי: אני בשנתיים האחרונות יכול להגיד שהיקף הפעילות של ספורט הנכים בישראל הוא מדהים ואני כל פעם נדהם מחדש ואני הייתי גם עשר שנים או 12 שנה חבר הוועד הפראולימפי.

שאול סווירי: זאת אומרת, אני בכל הספורט הישראלי, מלמטה עד למעלה.

שאול סווירי: ובשנתיים האחרונות אני בוועד הפראולימפי.

שאול סווירי: תקציב מועצת ההימורים נקבע על-ידי המועצה, באישור השרים ו-ועדת הכספים של הכנסת.

שאול סווירי: אפשר להגיד מתקנים 140 מיליון ולא 150 מיליון.

שאול סווירי: אפשר להגיד, זאת אומרת, נכון שיש ועדה ציבורית שקמה, הוועדות הציבוריות קמו.

אלכס מילר: את זה – הבנו.

שאול סווירי: כן.

שאול סווירי: מה שאני רוצה להגיד, שלגבי המבנה של האשכול והתקצוב, הנסיגה, למה התעוררה התאחדות ספורט הנכים בשנה האחרונה?

שאול סווירי: כי אנחנו ראינו את הנסיגה בין אתונה לבין בייג'ין, בין 13 מדליות לבין שש מדליות.

שאול סווירי: אנחנו רואים מה קורה בעולם.

שאול סווירי: העולם משתנה לגמרי בנושא ספורט הנכים.

שאול סווירי: נבחרות יוצאות לפעמים לחודשיים-שלושה לחו"ל, למחנות אימון.

שאול סווירי: אם זה בשחייה, בענפים אחרים.

שאול סווירי: יושב פה מדליסט אולימפי מבייג'ין, ד"ר קרמר, סיים רפואה, תוך כדי הספורט שלו, אבל הוא נאלץ היום להתחיל לעבוד, הוא לא יכול לקיים.

שאול סווירי: אנחנו אחת המדינות, הפוטנציאלים שלנו ללונדון 2012.

שאול סווירי: לכן צריך לראות את מה שקורה בספורט הנכים, זה דורש מהפך, מהפך מהיסוד.

אלכס מילר: מה אתה מציע?

שאול סווירי: מה שאני מציע, שמועצת ההימורים, אני לא יודע מה ועדת קמא, אני הופעתי בפני ועדת קמא, מה היא תחליט ואם האשכול יישאר.

אלכס מילר: ועדת קמא, הבנו שזה המלצה.

שאול סווירי: אבל לפי דעתי המועצה יכולה לבצע שינוי גם אם הוא דורש ללכת לשרים וצריך, דורש חתימות.

שאול סווירי: כי יש פה עניין מאוד מאוד עקרוני מבחינת ההכנות.

שאול סווירי: אין לספורט הנכים, לא רק מלגות, זה הספורט היחידי בישראל שהמועדונים משתתפים בהכנה של הספורטאים לתחרויות בחו"ל.

שאול סווירי: אם הוא מדליסט זהב, ההשתתפות של המועדון 10%.

שאול סווירי: כאשר על המלווים והמאמנים, ההשתתפות היא הרבה יותר גבוהה.

שאול סווירי: לכן, פה דרוש שינוי בסיסי ויסודי.

שאול סווירי: לונדון זה שנה וארבעה חודשים.

שאול סווירי: הוא אומר שנה וחצי, זה כבר לא שנה וחצי.

שאול סווירי: האולימפיאדה בלונדון זה ועדה מאוחדת ומשותפת אחת.

שאול סווירי: לכן דרוש פה שינוי יסודי ואני אומר, לצערי הרב, גם בתקופה שלי, אף פעם לא ראו את ספורט הנכים ברמה של הפעילות מבפנים.

שאול סווירי: אני היום יכול להעיד על היקף הפעילות של הספורט הזה, שהוא מדהים מבחינת הפעילות.

שאול סווירי: ליגות בכדורסל ליגות בענפי ספורט, תחרויות בינלאומיות.

שאול סווירי: ועוד דבר, אנחנו לא מצליחים לנצל אפילו את התקציב שמקציב מנהל הספורט.

שאול סווירי: כי בשביל להוציא משלחת לחו"ל, אתה גם צריך לממן חלק ממנה.

אלכס מילר: Matching.

שאול סווירי: ב- 2010, אנחנו לא מימשנו, לא הצלחנו לממש את התקציב, כי אין להתאחדות את היכולת להוציא את המשלחות האלה.

קריאה: הביצה והתרנגולת.

שאול סווירי: זאת אומרת, יש תקציב של מינהל הספורט, אנחנו לא מצליחים לממש.

אלכס מילר: תודה.

אלכס מילר: רבותיי, עוד מישהו רוצה להתייחס, לפני שאני מסכם?

ישראל חסון: אני מעוניין להתייחס.

ישראל חסון: שמע, אדוני היושב-ראש, אני מוכרח לומר לך, אני מתעסק בוועדה אחרת לחלוטין בסוגיה של נכי צה"ל ודרך זה נחשפתי לעניין הזה.

ישראל חסון: אני לא יודע, אני חושב שאחת המשימות המרכזיות של החברה בישראל, בטח של מדינת ישראל, זה לעזור לתחום הזה של נכי צה"ל בהליך השיקום, ששיקום, יש בו אלמנט קודם כל ברמה של החובה האישית כלפי הפרט, ודבר שני, אתה יודע, מי שרוצה לספור את זה גם כלכלית, יש לזה אלמנט כלכלי אדיר.

ישראל חסון: התחום הזה של ספורט הנכים, הוא לא רק העיסוק בספורט, יש לו משמעות הרבה יותר רחבה בכל הדבר הזה ואני תמיד תמיד תמיד, כמעט בכל תחום שאתה ואני נוגעים בו ובקשת של נושאים, אנחנו רואים שאם היה לנו קצת יותר תקציב, היינו עושים קצת יותר מכל דבר, לא בטוח.

ישראל חסון: היום יש מציאות שמר סווירי התחיל לדבר עליה, שכדאי שכולנו נדע ותראה מה המציאות.

ישראל חסון: המציאות היא כזו – ספורט הנכים עובר לתחום של יותר מקצוענות.

ישראל חסון: מה שבעבר משלחת ישראלית ידעה ללכת לבייג'ין ולחזור משם, לא יודע אם בייג'ין, לחזור משם עם X מדליות, הדבר, התהליך הזה הולך ומצטמצם.

ישראל חסון: יש הרבה יותר נכים שהם פשוט ספורטאים מקצועיים לכל דבר ועניין.

ישראל חסון: אמת?

ישראל חסון: הם מקבלים חסויות.

ישראל חסון: הדבר הזה לא מפותח בארץ.

ישראל חסון: הדבר השני, ספורט הנכים בארץ, רובו, רובו המכריע, בעלויות התפעוליות השוטפות שלו, יושב על גב הנכים.

ישראל חסון: בעלויות התפעוליות שלו, הוא יושב על גם הנכים.

ישראל חסון: אני אומר לך, אף אחד פה, לא הבחור ממועצת ההימורים, ואני לא בטוח שגם דודו יודע את זה, כמה מוציא ארגון נכי צה"ל ומשרד הביטחון, על החזקה שוטפת של בית הלוחם.

ישראל חסון: ומה החלק היחסי שלו.

ישראל חסון: אתה יודע?

ישראל חסון: לא יודע.

ישראל חסון: לא מעניין אותך גם.

ישראל חסון: אבל כמה עולה הדר יוסף, אתה יודע.

ישראל חסון: וכמה בלומפילד?

ישראל חסון: לא לא, הוא יודע.

ישראל חסון: כמה עולה בלומפילד, אתה יודע.

ישראל חסון: כמה עולה בלומפילד, אתה יודע.

ישראל חסון: אבל כמה עולה בית הלוחם וכמה השנה נאבקנו בכדי, וכמה העובדה שאנחנו פותחים מתקנים כאלה בבאר-שבע, ופותחים מתקנים כאלה באשדוד וחוסכים ממך את העלות, אז אני מדבר אתך כך.

ישראל חסון: אלכס, בעצם מהבסיס, הוא לא שותף, לתהליך שמשתנה בעולם הוא לא שותף ובתווך הזה, בשני הפערים הללו, דרך אגב, אני מוכרח להגיד לך משהו, בעיני במידה מסוימת אפילו בהקטנת ראש, אני אומר לך, בהקטנת ראש, תסלח לי שאני אומר את זה, אדוני מועצת ההימורים, זה הקטנת ראש.

ישראל חסון: לבוא ולומר את המשפט הזה, של מה שנקרא יש ועדה ואנחנו כאן, אני מבין את תהליך העבודה של הוועדה, אבל אתה יודע שהחיים זורמים.

ישראל חסון: אתה יודע באיזה פער, באיזה פער התקציב הזה מתקיים, מאצלך, מהשולחן שלך.

ישראל חסון: אתה יודע.

ישראל חסון: אז אם זה היה חשוב לך, ואם היו קוראים לזה מכבי תל-אביב, או לא רוצה להגיד שם של מישהו אחר שאני מכיר, אני מכיר מעט מאוד, אז אני מניח שהדיון היה אחר.

ישראל חסון: אדוני, פה בשולחן הזה, אני מבקש ממך, אדוני היושב-ראש, שאתה מבין שמהבסיס המדינה לא שותפה.

ישראל חסון: בתהליך המדינה מתעלמת מהתהליך, מתעלמת.

ישראל חסון: האמן לי, אני אומר לך, כשאני אומר לך מתעלמת, מתעלמת מהתהליך, שזה יותר ויותר קשה לפתח את הספורט ההישגי בתחום הנכים, אני אומר לך – המינימום שהוועדה הזו צריכה להבהיר, שהיא תלך ותעשה, זה שוויון מלא ובלי משחקים.

ישראל חסון: ומי שישחק משחקים, אני אומר לך, אני אדרוש, אני אומר לך, אני אדרוש שהנושא הזה, של המתקנים, ייכנס כחלק מהתחשיב שאתה חייב לפצות אותם.

ישראל חסון: וזה המון כסף.

ישראל חסון: כי אתה יודע שמתקן לנכים הוא הרבה הרבה יותר יקר, ממתקנים אחרים.

ישראל חסון: אז אני מציע שתהיו עם לב ועם כיס רחב ועם ראש פתוח ולא ראש קטן.

ישראל חסון: תודה.

אלכס מילר: תודה, חבר הכנסת חסון.

אלכס מילר: חבר הכנסת מוץ מטלון, אתה הגעת לקראת סיכום, אם תרצה להתייחס כללית, כי אנחנו את רוב הדברים כבר העלינו, אז אנא ממך, ואני אסכם.

משה (מוץ) מטלון: אדוני היושב-ראש, אתה מכיר את עמדתי, אני יודע שגם הגשת הצעת חוק בתחילת הקדנציה.

אלכס מילר: שעברה טרומית, כן.

משה (מוץ) מטלון: שעברה טרומית, הגשת את זה ואז כך שאני מכיר את רגישותך ואת המודעות שלך לעניין הזה.

משה (מוץ) מטלון: ההצעה אמנם עברה טרומית וצריך בהחלט לקדם אותה, ואני מנסה לנחש מה נאמר פה ומה לא נאמר פה וממה שאני יודע שמשתמע מדברים שלא נאמרו, כולם מסכימים אבל רק לא מהקופה שלנו.

משה (מוץ) מטלון: זאת אומרת, כולם חושבים שספורט הנכים צריך לקבל כסף וכולם חושבים שספורט הנכים הוא זה שהביא כבוד למדינת ישראל וכולם יודעים בדיוק את האמירות של יושב-ראש הוועד האולימפי, לאור הכישלון באולימפיאדה בבייג'ין של הוועד האולימפי עצמו, כולם יודעים את הדברים האלה, אבל כשזה מגיע באמת לתקציב האמיתי, אז כולם אומרים – צודקים הנכים, אבל לא מאצלנו.

משה (מוץ) מטלון: אז מישהו צריך לקבל החלטה מאיפה כן.

משה (מוץ) מטלון: והמאיפה כן, אני לא יודע אם זה השולחן, אבל בוודאי האמירה צריכה לצאת מכאן.

משה (מוץ) מטלון: אני לא מדבר על עלות המתקנים, בטח דיברו על זה, וזה שפה מאמן הולך עם מלווה, עם השחקן, שאז הוא גם מלווה שלו והוא גם זה שדואג להוריד אותו למים ולהרים אותו לכיסא וכך הלאה, זה עולם אחר לחלוטין של ספורט, אבל מה לעשות, בעובדה, תשווה בין הספורט הזה לספורט האחר, זה ספורט שלא מדבר כסף, הוא ספורט שמדבר דגל.

משה (מוץ) מטלון: ואנחנו, מה לעשות, בבית המחוקקים וגם מאחוריך, אדוני היושב-ראש, דגל ישראל, וכל הספורטאים שאתה רואה פה, אותם עניין תמיד הדגל ולא דברים אחרים.

משה (מוץ) מטלון: זה לא דברים אחרים.

משה (מוץ) מטלון: לכן, אני אומר, אני חושב אל"ף, שצריך לקדם את הצעת החוק שלך, שעברה טרומית.

משה (מוץ) מטלון: אני חושב שצריך לקדם את הצעות החוק האחרות, כי במדינה הזו אם לא תהיה חקיקה, אתה יודע שנשב פה, בפעם הבאה, בשנה הבאה, לקראת אליפויות אחרות, ונשב מול אותה שוקת שבורה וכולם יגידו – אתם צודקים, רק לא מהכיס שלנו וזה לא יכול להיות שלא מהכיס.

משה (מוץ) מטלון: משפט אחרון, אדוני.

משה (מוץ) מטלון: קח את הפרופורציות.

משה (מוץ) מטלון: תראה את התקציב שמועבר לוועד האולימפי, תראה את התקציב שמועבר לפראולימפי.

משה (מוץ) מטלון: תשמע, יש גם גבול לציניות באמת, יש גבול לציניות שהדברים האלה מועלים, גם מבחינת הסכומים.

משה (מוץ) מטלון: ואני חושב שבידינו, כמחוקקים, לקדם את החקיקה הזו, לא בידינו, אולי מחובתנו.

אלכס מילר: תודה, חבר הכנסת מטלון.

אלכס מילר: רבותיי, אני רוצה לסכם, ראשית, אני קובע שוועדת החינוך תעשה ישיבה בחודש אפריל לאחר פרסום מסקנות קמא.

אלכס מילר: אני כבר מודיע על כך שאנחנו נעשה ישיבה.

משה (מוץ) מטלון: פגרה, אתה יודע.

אלכס מילר: אני יודע.

יהודית גידלי: יש לנו אישור בפגרה ל- X ישיבות.

משה (מוץ) מטלון: זה בפגרה, אתם מודעים לכך.

אלכס מילר: זה בפגרה, נכון, זה בתחילת החודש אפריל, יש לנו עד כניסת הפסח, אנחנו יכולים לעשות ישיבות, כמה ישיבות שתחליט ועדת הכנסת והנשיאות, אנחנו נעשה.

אלכס מילר: נעשה כאן ישיבה על מסקנות ועדת קמא, זה דבר ראשון.

אלכס מילר: דבר שני, אני מקבל את ההמלצה על כך שלפני שמסקנות ועדת קמא יגיעו לדירקטוריון של מועצת ההימורים, תהיה ישיבה מוקדמת עם כל הגופים הרלוונטיים לנושא הזה, זאת אומרת הוועד האולימפי, הפראולימפי ואילת.

אלכס מילר: אני ממש מצהיר כך, שהתקציבים של שלושת הארגונים האלו, אסור שייפגעו אפילו בשקל.

אלכס מילר: ואם יש כאן דברים שהעלו כאן הנציגים של הוועד האולימפי, על כך שיש תקציבים שמועברים משנה לשנה ולא מנוצלים, עכשיו זה הזמן לקחת את התקציבים האלו, כשאנחנו בהכנות לאולימפיאדות, ולהשתמש בהם וכאשר אנחנו נגיע למצב שאנחנו צריכים להתכונן לשלב הבא, אז קודם כל מקבלים תוכנית עבודה מסודרת, ואז מקנים תקציבים.

אלכס מילר: אם היום יש תקציב שהוא נע במשך שנים ממקום למקום והוא לא מנוצל ואנשים כאן נמצאים בהישרדות חייהם, מבחינת התקציבים, אז רבותיי, צריך לקבל פה החלטות.

אלכס מילר: אני מעדיף להשקיע בבן-אדם מאשר באבן.

אלכס מילר: עם כל הכבוד.

אלכס מילר: אז זה העניין.

אלכס מילר: מבחינתנו, יש גם אמירה למשרד התרבות שאני רואה, משרד הספורט, שאני רואה שכן משתדל לבוא ולתת את המענה בצורה הממלכתית ביותר.

אלכס מילר: מה שאני כן קורא לכם, רבותיי, אתם צריכים להבין, שללא דפיקה על השולחן על-ידי המשרד שלכם, זה לא יזוז.

אלכס מילר: אתם הרגולאטור הראשי.

אלכס מילר: כמו שידעתם להעביר חוקים עכשיו בוועדת החינוך, התרבות והספורט, בנושאים שהם מאוד מאוד גדולים, לכל מה שקשור לרפורמות בספורט, כך אתם יודעים לדפוק על השולחן גם בהיבטים אחרים.

אלכס מילר: הדבר לא צריך לבוא על חשבון מישהו אחר, אבל יש פתרונות רציונאליים ויצירתיים, כדי להגדיל תקציבים ואם צריך לקחת ולהזיז, אז אפשר לקחת ולהזיז.

אלכס מילר: אסור שייפגעו ועד אולימפי ואילת ופראולימפי, בגלל איזה שהן החלטות פוליטיות כאלו ואחרות, צריך למצוא את הדרך להגדיל את התקציבים בצורה משמעותית, ושהחלוקה תהיה שווה לפי הצרכים של כל ארגון וארגון.

אלכס מילר: אני גם מציע שאנחנו גם נחשוב איך אנחנו פותרים את המשבר שקיים בכל הגופים האלו.

אלכס מילר: אני לא יודע אם המשבר הזה של Matching קיים בוועד האולימפי הרגיל, אבל לדעתי באילת ובפראולימפי, אכן קיים, אז אנחנו גם שם צריכים לחשוב איך אנחנו פותרים את העניין הזה של Matching כי פשוט אנחנו באמת נמצאים במצב שכסף הועבר, אבל אף אחד לא מנצל אותו כי אין מי שישלים.

אלכס מילר: אז למה מעבירים את הכסף?

אלכס מילר: או שבואו נמצא את הדרך לתת איזה שהיא תמיכה לאלו שנכנסים ל- Matching, בכל מה שקשור לספורט, במדינת ישראל, ואז יהיה להם כדאי אולי להיכנס ל- Matching.

דודו מלכא: סליחה, אני מתנגד לאמירה הזאת.

אלכס מילר: איזה?

דודו מלכא: לא היה מצב שלא ניצלו את הכסף.

דודו מלכא: אין דבר כזה.

אלכס מילר: אני שמעתי.

דודו מלכא: מי שאמר, לא יודע על סמך מה.

קריאה: לא ניצלנו.

קריאה: לא ניצלנו את הקרנות שהיו בסעיפי התקציב, לא ניצלנו.

קריאה: גם אצלנו, הכסף מועבר במלואו והם שומרים אותו אצלם.

קריאה: אני מעביר והם שומרים אצלם.

קריאה: יש פה אי-הבנה.

אלכס מילר: טוב, טוב.

אלכס מילר: OK.

דודו מלכא: לא לעניין.

אלכס מילר: קודם כל, זה כן לעניין, זה לא קשור למשרד שלכם.

דודו מלכא: לא, אני רוצה להסביר, רק.

אלכס מילר: תקשיב, הנושא, אני, מה שאני פניתי אליך, למשרד הספורט, זה בנושא של רגולציה ובנושא של הפעילות מול מועצת ההימורים.

אלכס מילר: הנושא של ה- Matching זה לא קשור אליכם.

קריאה: אתה צודק מאה אחוז, כי מלגות לא חילקנו, כי לא היה לנו Matching גם.

אלכס מילר: בסדר.

אלכס מילר: אז הדברים האלו, כמו שאני ציינתי, הנושא הזה, זה יכול להיות מישהו שיכול לתת לזה פיתרון, זה רשויות אחרות, כמו רשות המיסים שיודעת לתמוך בגופים שעושים Matching בספורט ובתרבות, וגופים אחרים.

אלכס מילר: באופן כללי, רבותיי, זו ישיבת ביניים.

אלכס מילר: ועדת החינוך תקיים ישיבה אחרי מסקנות ועדת קמא ואני פונה למועצת ההימורים, לפני שאתם מעבירים את זה לדירקטוריון, לבוא ולשבת עם הגופים וליישר קו.

אלכס מילר: שלא ייווצר מצב לא רצוי.

קריאה: הוועדה ישבה, לפני שהיא כתבה את המסקנות.

אלכס מילר: אבל הם לא יודעים את המסקנות.

אלכס מילר: הרי כל זה בשביל לשפר את המצב.

אלכס מילר: אז אם לא ישבתם אתם וסיכמתם את זה.

אלכס מילר: אם ועדת קמא היה הצינור האחרון, הייתי אומר לך למה אתה צודק.

אלכס מילר: ברגע שיש לך צינור משלים, וזה הדירקטוריון שלך, שיכול לעשות שינויים.

קריאה: תכתוב את זה בסיכום ליושב-הראש שלנו.

קריאה: אני לא מוסמך.

אלכס מילר: אין בעיה.

אלכס מילר: אני לא כותב לך, אני לא כותב.

אלכס מילר: אני כותב את המסקנות של ועדת החינוך, שמועברת לכל הגופים הרלוונטיים.

אלכס מילר: ועדת החינוך מבקשת שלפני שהנושא יובא לדירקטוריון, שתהיה פגישה עם כל הגופים הרלוונטיים, לגבי מסקנות ועדת קמא.

אלכס מילר: אילת, ועד אולימפי ופראולימפי.

אלכס מילר: נגמר הסיפור, תודה רבה.

אלכס מילר: הישיבה הזו נעולה.